اؤلو ساییسی 8 مینی آشدی
ان چوخ اؤلومون، چاتیشمالارین باشلادیغی ایلک ایل یاشاندیغی ایفاده ائدیلدی
یمنده، مارس 2015.جی ایلده باشلایان شدت حادثهلرینده 8 مین 300دن چوخ انسان حیاتینی ایتیردی.
دونیا ساغلیق هؤرگوتونون یاییملادیغی راپورا گؤره، یمنده 19 مارس 2015دن 15 آگوست 2017یه قدر گئچن مدتده، شدت حادثهلرینده 8 مین 380 نفر حیاتینی ایتیردی، 47 مین 741 نفر یارالاندی.
بونون ساغلیق قورولوشلاریندان الده ائدیلن رسمی رقملر اولدوغو، اصلینده اؤلو و یارالیلارین ساییسینین داها چوخ اولابیلهجیی ایفاده ائدیلن راپوردا، ان چوخ اؤلومون، چاتیشمالارین باشلادیغی ایلک ایل یاشاندیغی ایفاده ائدیلدی.
اوزون مدتدیر سیاسی استقرارسیزلیغین حؤکم سوردوگو یمنده، حوثیلر ایله گئچمیش پرزیدنت علی عبدالله صالح طرفدارلاری، سپتامبر 2014دن بو یانا صنعانین گنترلونو الینده توتور.
عربیستان لیدئرلیگیندکی کوالیسیون گوجلری ایسه مارس 2015دن بو یانا حوثیلره قارشی یمن حکومتینه دستک وئرهرک اؤلکهنین مختلیف بؤلگهلرینه هاوا سالدیریلاری تشکیل ائدیر.
azb_Arab azb_Arab azb_Arab azb_Arab azb_Arab azb_Arab azb_Arab